Habib Nurmagomedov: “Hech kimning Islom Maxachev bilan jang qilgisi kelmayapti”

Yengil vazn toifasida UFC chempioni Habib Nurmagomedov Islom Maxachev atrofidagi vaziyatga munosabat bildirdi.

Qayd etish joiz, Maxachev uchrashishi kerak bo‘lgan Rafael dos Anyosning koronavirus bilan kasallangani va yangi raqib hali topilmagani sababli rossiyalik jangchining UFC 254 dagi ishtiroki so‘roq ostida turibdi.
Besh yil oldin men ham Islom Maxachevning hozirgi ahvoliga tushgandim. Hech kimning u bilan jang qilgisi kelmayapti. Xudo xohlasa, u yengil vazn toifasining keyingi chempioni bo‘ladi.
Habib Nurmagomedov, UFC jangchisi
Eslatib o‘tamiz, Habib Numagomedov 24-oktabr kuni Abu-Dabida (BAA) bo‘lib o‘tadigan UFC 254 musobaqasida Jastin Getjiga qarshi chempionlik jangini o‘tkazadi.